b'\n_START_ARTICLE_\nCraig Mabbitt\n_START_PARAGRAPH_\nCraig Edward Mabbitt (gim\xc4\x99s 1987 m. baland\xc5\xbeio 9 d., Skotsdeilas, Arizona) ispan\xc5\xb3/airi\xc5\xb3 kilm\xc4\x97s JAV muzikantas. Dabartinis grup\xc4\x97s Escape the Fate lyderis ir buv\xc4\x99s blessthefall bei The Word Alive vokalistas.\n_START_SECTION_\nBlessthefall\n_START_PARAGRAPH_\nblessthefall i\xc5\xa1leido savo pirm\xc4\x85 album\xc4\x85 2007 baland\xc5\xbeio 10 dien\xc4\x85, pavadinimu \xe2\x80\x9eHis Last Walk\xe2\x80\x9c. Keturios \xc5\xa1io albumo dainos buvo i\xc5\xa1leistos kaip singlai, t. y.: \xe2\x80\x9eHiginia\xe2\x80\x9c, \xe2\x80\x9eGuys Like You Make Us Look Bad\xe2\x80\x9c, \xe2\x80\x9eA Message to the Unknown\xe2\x80\x9c ir \xe2\x80\x9eRise Up\xe2\x80\x9c. Didel\xc4\x97s s\xc4\x97km\xc4\x97s albumas nesusilauk\xc4\x97, bet i\xc5\xa1paltino visam pasauliu \xc5\xbeini\xc4\x85 apie grup\xc4\x99 blessthefall, kuri beregint i\xc5\xa1kilo._NEWLINE_Kai 2007 m. blessthefall koncertavo Europoje su grup\xc4\x97mis Silverstein ir The Vincent Black Shadow, pa\xc4\x8diame koncertinio turo viduryje Craig paliko grup\xc4\x99 ir gr\xc4\xaf\xc5\xbeo \xc4\xaf Amerik\xc4\x85. Daug \xc5\xbemoni\xc5\xb3 taik\xc4\x97 savas prielaidas kod\xc4\x97l jis taip padar\xc4\x97, bet tiksliausia ta, kad jis tiesiog nor\xc4\x97jo padaryti pertrauk\xc4\x85 ir apm\xc4\x85styti savo ateit\xc4\xaf. Be to neseniai gimusios dukros ilgesys taip pat dav\xc4\x97 savo. V\xc4\x97liau Craig nusprend\xc4\x97 gr\xc4\xaf\xc5\xbeti \xc4\xaf grup\xc4\x99, bet tada grup\xc4\x97s gitaristas Eric grie\xc5\xbetai pasak\xc4\x97 \xe2\x80\x9eMes nonorime, kad tu b\xc5\xabtum grup\xc4\x97je\xe2\x80\x9c ir grup\xc4\x97 nepri\xc4\x97m\xc4\x97 jo atgal, po ko prasid\xc4\x97jo Craig klaid\xc5\xbeiojimas ir naujos vietos muzikos pasaulyje ie\xc5\xa1kojimas._NEWLINE_Tuo tarpu blessthefall surado nauj\xc4\x85 vokalist\xc4\x85 Beau Bokan, buvus\xc4\xaf grup\xc4\x97s Take the Crown lyder\xc4\xaf.\n_START_SECTION_\nEscape the Fate\n_START_PARAGRAPH_\nPo to, kai vokalistas Ronnie Radke buvo nuteistas ma\xc5\xbeiausiai 18 m\xc4\x97nesi\xc5\xb3 kal\xc4\x97ti d\xc4\x97l lygtinio paleidimo salyg\xc5\xb3 pa\xc5\xbeeidimo, Escape the Fate grup\xc4\x97s nariai Max Green, Robert Ortiz ir Bryan (Monte) Money prad\xc4\x97jo ie\xc5\xa1koti naujo vokalisto. Jie kreip\xc4\x97si \xc4\xaf Craig, kuris tuo metu ie\xc5\xa1kojo naujo \xc5\xa1anso su\xc5\xbeib\xc4\x97ti muzikos padang\xc4\x97je, po to kai paliko/buvo pa\xc5\xa1alintas i\xc5\xa1 blessthefall. Mabbitt kaip tik tuo metu m\xc4\x85st\xc4\x97 apie prisid\xc4\x97jim\xc4\x85 prie post - hardcore grup\xc4\x97s A Skylit Drive, bet kai at\xc4\x97jo apsisprendimo metas jis pasirinko Escape the Fate. Pasirinkimui tur\xc4\x97jo \xc4\xaftakos tai, kad Craig jau buvo groj\xc4\x99s kelet\xc4\x85 kart\xc5\xb3 su Escape the Fate ir jiems atrod\xc4\x97, kad jis yra kaip tik tai ko tr\xc5\xabksta grupei, tod\xc4\x97l greitu metu Craig prisid\xc4\x97jimas prie grup\xc4\x97s tapo oficialus. Grup\xc4\x97 (kartu su Craig) dar apm\xc4\x85st\xc4\x97 apie galimyb\xc4\x99 Ronnie sugr\xc4\xaf\xc5\xbeti \xc4\xaf grup\xc4\x99, ta\xc4\x8diau pastarojo narkotik\xc5\xb3 vartojimas ir nesugeb\xc4\x97jimas u\xc5\xbebaigti n\xc4\x97 vieno turo privert\xc4\x97 grup\xc4\x97s ir buvusio vokalisto kelius i\xc5\xa1siskirti._NEWLINE_Po ilgo laukimo, gal\xc5\xb3 gale, 2008-\xc5\xb3j\xc5\xb3 met\xc5\xb3 spalio 21 dien\xc4\x85 pasaul\xc4\xaf i\xc5\xa1vydo naujas Escape the Fate albumas This War Is Ours su nauju lyderiu Craig Mabbitt._NEWLINE_Tarp fan\xc5\xb3 dar vis kyla gin\xc4\x8dai d\xc4\x97l Craig ir Ronnie tinkamumo grupei. Vieni fanai lieka i\xc5\xa1tikimi Ronnie, tuo tarpu kiti \xc4\xafsitikin\xc4\x99, kad Craig sugeba geriau atstovauti grupei. Ronnie \xc5\xa1iuo metu priklauso grupei Falling In Reverse, o Escape The Fate su Craig prie\xc5\xa1akyje \xc5\xa1iuo metu baigia \xc4\xafra\xc5\xa1in\xc4\x97ti nauj\xc4\x85 album\xc4\x85, kuris bus pristatytas lapkri\xc4\x8dio 2 dien\xc4\x85\n_START_SECTION_\nThe Word Alive\n_START_PARAGRAPH_\nThe Word Alive yra post-hardcore/metalcore grup\xc4\x97 \xc4\xafkurta Craig Mabbitt, Zack Hansen, Tony Pizzuti, Tony Aguilera, Dusty Riach, ir Nick Urlacher. Grup\xc4\x97s k\xc5\xabrimo iniciatorius buvo Craig, nes jam prad\xc4\x97jus dainuoti Escape the Fate jo kuriamoje muzikoje nebeliko r\xc4\x97kimo partij\xc5\xb3, ko ne tik jam pa\xc4\x8diam, bet ir jo fanams labai tr\xc5\xabko. The Word Alive kelet\xc4\x85 kart\xc5\xb3 grojo Skotsdeile, Arizonoje, taip pat grup\xc4\x97s Greeley Estates naujo albumo pristatyme._NEWLINE_2008 m. lapkri\xc4\x8dio 26 dien\xc4\x85 The Word Alive savo oficialiame myspace puslapyje paskelb\xc4\x97, kad po ilg\xc5\xb3 svarstym\xc5\xb3 nusprend\xc4\x97 pakeisti Craig d\xc4\x97l jo kitos grup\xc4\x97s Escape the Fate. Craig pakeitim\xc4\x85 Tyler "Telle" Smith (buv\xc4\x99s Greeley Estates bosistas) grup\xc4\x97 vadina labai sunkiu apsisprendimu ir sako, jog tai nebuvo nieko asmeni\xc5\xa1ka. Prane\xc5\xa1imas prasid\xc4\x97jo:_NEWLINE_\xe2\x80\x9e<\xe2\x80\xa6>Mes nusprend\xc4\x97me jud\xc4\x97ti toliau be Craig, prad\xc4\x97jom ie\xc5\xa1koti \xc5\xbemogaus, kuris gal\xc4\x97t\xc5\xb3 mus pad\xc4\x97ti \xc4\xafgyvendinti savo svajones. Paie\xc5\xa1ka baigta, ir dabar mes jau\xc4\x8diam\xc4\x97s kaip niekada tvirtai u\xc5\xbepildyti kaip grup\xc4\x97. Jis pakelia m\xc5\xabs\xc5\xb3 grup\xc4\x99 \xc4\xaf auk\xc5\xa1tesn\xc4\xaf lyg\xc4\xaf ir tik jis vienintelis gali priimti \xc5\xa1\xc4\xaf i\xc5\xa1\xc5\xa1\xc5\xabk\xc4\xaf. Mes norime, kad j\xc5\xabs \xc5\xbeinotum\xc4\x97te, jog mes mylime Craig, ir kitomis aplinkyb\xc4\x97mis mes tikrai b\xc5\xabtum\xc4\x97me laimingi kartu koncertuodami. Tai nebuvo tai, ko mes tik\xc4\x97jom\xc4\x97s i\xc5\xa1 \xc5\xa1itos grup\xc4\x97s, bet mes d\xc5\xbeiaugem\xc4\x97s tuom kas \xc4\xafvyko. Mes visis\xc5\xa1kai palaikome Craig, ir mes visi\xc5\xa1kai neprie\xc5\xa1taraujame tam, k\xc4\x85 jis nusprend\xc4\x97. Mes tikim\xc4\x97s, kad j\xc5\xabs mus priimsite ir myl\xc4\x97site d\xc4\x97l to, kad siekiame savo svajoni\xc5\xb3 nepaisant visko.<\xe2\x80\xa6>\xe2\x80\x9c_NEWLINE_Visgi, kit\xc4\x85 dien\xc4\x85 Craig Mabbitt per oficial\xc5\xb3 Escape the Fate myspace puslap\xc4\xaf fanams paskelb\xc4\x97 es\xc4\x85 viskas yra visi\xc5\xa1kai atvirk\xc5\xa1\xc4\x8diai:_NEWLINE_\xe2\x80\x9e<\xe2\x80\xa6>Palikti grup\xc4\x99 nebuvo mano sprendimas, jie tiesiog pakeit\xc4\x97 mane, kol a\xc5\xa1 buvau ture, nes jie patys nor\xc4\x97jo koncertuoti, bet jie negal\xc4\x97jo, kol a\xc5\xa1 negal\xc4\x97jau. A\xc5\xa1 sub\xc5\xabriau grup\xc4\x99 su tais vaikinais, ir a\xc5\xa1 jau\xc4\x8diuosi labai \xc4\xafskaudintas kaip jie mane pakeit\xc4\x97, kol a\xc5\xa1 koncertavau.<\xe2\x80\xa6>\xe2\x80\x9c\n_START_SECTION_\nKita muzikin\xc4\x97 veikla\n_START_PARAGRAPH_\nCraig daugyb\xc4\x97je parei\xc5\xa1kim\xc5\xb3 skelb\xc4\x97, kad jis ir toliau kurs blessthefall ir The Word Alive stiliaus muzik\xc4\x85. Jis suk\xc5\xabr\xc4\x97 myspace muzikin\xc4\xaf puslap\xc4\xaf, kuriame paskelb\xc4\x97 dainas, \xc4\xafra\xc5\xa1ytas su The Word Alive. Visai neseniai Craig parei\xc5\xa1k\xc4\x97 prad\xc4\x97siantis nauj\xc4\x85 screamo projekt\xc4\x85 Arizonoje._NEWLINE_Kaip kviestinis vokalistas jis pasirodys Eyes Set To Kill naujajame albume._NEWLINE_Kovo 4 dien\xc4\x85 Craig paskelb\xc4\x97, kad i\xc5\xa1leis dain\xc4\x85 su hardcore grupe Attack Attack!_NEWLINE_Kovo 14 dien\xc4\x85 pasirod\xc4\x97 nauja Caleb Shomo ir Craig Mabbitt (Escape the Fate) daina \xe2\x80\x9eAll That I\xe2\x80\x98m About\xe2\x80\x9c, kuria galima rasti Caleb Shomo muzikiniame myspace puslapyje._NEWLINE_2014 met\xc5\xb3 Gruod\xc5\xbeio 17 dien\xc4\x85 pasirod\xc4\x97 grup\xc4\x97s Open Your Eyes ir Craig Mabbitt daina "Stay Alive".\n_START_SECTION_\nAsmeninis gyvenimas\n_START_PARAGRAPH_\n2006 met\xc5\xb3 spalio 27 dien\xc4\x85 \xc4\xaf pasaul\xc4\xaf at\xc4\x97jo Leila Rose Frosinos-Mabbitt \xe2\x80\x93 Craig Mabbitt Ir Gabrielle Frosinos dukra. Jos vard\xc4\x85 Craig i\xc5\xa1sitatuirav\xc4\x99s ant de\xc5\xa1in\xc4\x97s rankos. Jis dukr\xc4\x85 labai myli, nepamir\xc5\xa1ta jos net dalindamas interviu ar atsakin\xc4\x97damas \xc4\xaf fan\xc5\xb3 klausimus, su kuriais apie Leila labai laisvai kalba niekada nepamir\xc5\xa1damas pamin\xc4\x97ti kaip stipriai j\xc4\x85 myli ir kaip pasiilgo. Tuo tarpu Craig ir Gabrielle santykiai klost\xc4\x97si labai nepastoviai. Deja 2009 metais (sp\xc4\x97jama vasario 13 dien\xc4\x85) jie i\xc5\xa1siskyr\xc4\x97._NEWLINE_Craig taip pat yra draugav\xc4\x99s su buvusiu GodsGirls modeliu Mandy Murders.'